CELEX: C2006/086/84
Language: fi
Date: 2006-04-08 00:00:00
Title: Asia T-63/06: Kanne  16.2.2006  — Eyropaïki Dynamiki v. Euroopan huumausaineiden ja niiden väärinkäytön seurantakeskus

8.4.2006   
            
            
               FI
            
            
               Euroopan unionin virallinen lehti
            
            
               C 86/45
            
         Kanne 16.2.2006 — Eyropaïki Dynamiki v. Euroopan huumausaineiden ja niiden väärinkäytön seurantakeskus
   (Asia T-63/06)
   (2006/C 86/84)
   Oikeudenkäyntikieli: englanti
   Asianosaiset
   
      Kantaja: Eyropaïki Dynamiki — Proigmena Systimata Tilepikoinonion Plirofokiris kai Tilematikis AE (Ateena, Kreikka) (edustaja: asianajaja N. Korogiannakis)
   
      Vastaaja: Euroopan huumausaineiden ja niiden väärinkäytön seurantakeskus
   Vaatimukset
   
               —
            
            
               Euroopan huumausaineiden ja niiden väärinkäytön seurantakeskuksen päätös, jolla arvioidaan, että kantajan tarjouksella ei voiteta tarjouskilpailua, ja tehdään sopimus tarjouskilpailun voittajan kanssa, on kumottava,
            
         
               —
            
            
               Euroopan huumausaineiden ja niiden väärinkäytön seurantakeskus on velvoitettava korvaamaan oikeudenkäyntikulut ja muut kulut, jotka ovat aiheutuneet tämän kanteen johdosta, sekä tarjouskilpailuun perustuvat vahingonkorvaukset.
            
         Oikeudelliset perusteet ja pääasialliset perustelut
   Kantaja teki tarjouksen ja vastasi vastaajan ohjelmointi- ja asiantuntijapalveluita koskevaan avoimeen tarjouspyyntöön (EUVL 2005, S 187-183846). Kantaja riitauttaa päätöksen, jolla sen tarjous hylättiin ja sopimus tehtiin toisen tarjoajan kanssa.
   Kanteensa tueksi kantaja väittää, että riidanalainen päätös tehtiin syrjintäkiellon periaatteen ja avoimuusperiaatteen sekä direktiivin 92/50 (1) ja varainhoitoasetuksen (2) vastaisesti. Kantajan mukaan sen tarjous hylättiin sellaisilla perusteilla, joita ei ollut tarjouskilpailuilmoituksessa. Kantaja väittää myös, että vastaaja ei pyytänyt kantajalta lisäselvityksiä ja näin ollen loukkasi hyvän hallinnon periaatetta. Lopuksi kantaja väittää, että riidanalaisessa päätöksessä on ilmeisiä arviointivirheitä.
   
      (1)  Julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 neuvoston direktiivi 92/50/ETY (EYVL L 209, s. 1).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettu neuvoston asetus (EY, Euratom) N:o 1605/2002 (EYVL L 248, s. 1).